kristtornfamilien
Kristtornfamilien, Aquifoliaceae, plantefamilie med fire slægter og ca. 420 arter. Den største slægt er Ilex, kristtorn eller kristtjørn, der er udbredt på alle kontinenter.
De tre andre slægter, der kun indeholder få arter, findes i det østlige Nordamerika, i tropisk Australien og på Ny Kaledonien.
Kristtornfamilien tilhører kristtornordenen, Aquifoliales; se også dækfrøede planter.